2. ΠΡΟΕΔΡΙΚΟΝ ΔΙΑΤΑΓΜΑ της 20/26 Μαρτ.1930(ΦΕΚ Α΄89) (Αναδημ. ΦΕΚ Α΄105 της 9΄ Απρ.1930) Περί φοιτητών και ακροατών του Πανεπιστημίου Θεσσαλονίκης κλπ. Έχοντες υπ΄ όψει τον Νόμ.3341 και τον Νόμ.3901 «περί κυρώσεως και τροποποιήσεως του Ν.Δ. της 21 Σεπτ.1926 «περί επαναφοράς εις ισχύν του Νόμ.3341 κλπ. προτάσει του επί της Παιδείας και των Θρησκευμάτων Υπουργού στηριζόμενη εις απόφασιν της Συγκλήτου και των σχολών του Πανεπιστημίου Θεσσαλονίκης ως και την υπ΄ αριθ.86/1930 γνώμην του Συμβουλίου της Επικρατείας διατάσσομεν τάδε: Φοιτηταί Άρθρ.1.-1.Φοιτητής του Πανεπιστημίου της Θεσσαλονίκης εγγράφεται ο κεκτημένος απολυτήριον εκπαιδευτηρίου εκ των εν άρθρ.2, 3 και 4 οριζομένων και υποστάς ευδοκίμως εισιτήριον δοκιμασίαν. 2.Αλλοδαποί εγγράφονται τηρουμένων των ανωτέρω διατάξεων της παρ.1 μετά προηγουμένην άδειαν του Υπουργού των Εξωτερικών. Άρθρ.8.-1.Σύγχρονος εγγραφή εις δύο ή πλείονας σχολάς του Πανεπιστημίου απαγορεύεται. Σύγχρονος εγγραφή εις σχολήν τινα του Πανεπιστημίου και εις ετέραν ανωτέραν δημοσίαν σχολήν απαγορεύεται. 2.Μετεγγραφή εις ετέραν σχολήν γίνεται τη εγγράφω αιτήσει του μετεγγραφομένου εντός του εν παρ.1 του άρθρ.9 χρόνου των εγγραφών εφαρμοζομένων και των διατάξεων της παρ.2 του αυτού άρθρου. 3.Μετεγγραφή επιτρέπεται μόνον μεταξύ συγγενών σχολών, τοιαύται δε θεωρούνται αφ΄ ενός μεν η Θεολογική, Φιλοσοφική Σχολή και η Σχολή των Νομικών και Οικονομικών Επιστημών, αφ΄ ετέρου δε η σχολή των Φυσικών και Μαθηματικών Επιστημών και η Ιατρική. 4.Η εξ άλλου Πανεπιστημίου ή εκ του Εθνικού Μετσοβίου Πολυτεχνείου μετεγγραφή εις αντίστοιχον Σχολήν ή τμήμα Σχολής του Πανεπιστημίου Θεσσαλονίκης επιτρέπεται μετ΄ απόφασιν της οικείας Σχολής. Επιτρεπομένης της μετεγγραφής ακολουθεί δια πάντας ανεξαιρέτως τους άνω αιτούντας μετεγγραφήν η διαδικασία του άρθρ.34 του παρόντος Δ/τος. Άρθρ.9.-1.Αι εγγραφαί άρχονται την 1ην Οκτωβρίου και λήγουν την 15 του αυτού μηνός. 2.Εν περιπτώσει επιδημίας και παρομοίων εξαιρετικών περιπτώσεων, δύναται η Σύγκλητος να παρατείνη την προθεσμίαν των εξετάσεων επί 15 ημέρας. 3.Ο ένεκα δεδικαιολογημένης αιτίας μη δυνηθείς να εγγραφή εντός της παρ.1 προθεσμίας δύναται να αιτήσηται παρά της Συγκλήτου την εγγραφήν του μέχρι της 1ης Δεκεμβρίου αναφέρων την αιτίαν της βραδύτητος, ην εάν εύρη η Σύγκλητος επαρκώς δεδικαιολογημένην, επιτρέπει την εγγραφήν. «Εξαιρετικώς επιτρέπεται αποφάσει της Συγκλήτου η μεταγραφή των τέκνων υπαλλήλων και πέραν της άνω χρονολογίας μετατιθεμένων εις την περιφέρειαν Θεσσαλονίκης». Η εντός « » παράγραφος προσετέθη δια του Β.Δ.25 Φεβρ./4 Μαρτ.1936(ΦΕΚ Α΄117). Άρθρ.10.-1.Η γενομένη εγγραφή ανανεούται καθ΄ έκαστον των επομένων Πανεπιστημιακών ετών μέχρι λήξεως του χρόνου της φοιτήσεως.  2.Αι ανανεώσεις άρχονται τη 16 Σεπτεμβρίου και λήγουσι τη 15 Οκτωβρίου εφαρμοζομένων κατά τα λοιπά των διατάξεων της παρ.1 του άρθρ.9. 3.Καθ΄ εκάστην ανανέωσιν έτους φοιτήσεως ανανεούται και το δελτίον αναγνωρίσεως του φοιτητού. Άρθρ.11.-1.Οι φοιτηταί δικαιούνται τηρούντες τας κειμένας διατάξεις να κάμνουν χρήσιν πάντων των υπό του Πανεπιστημίου αμέσως ή εμμέσως χορηγουμένων αυτοίς εκπαιδευτικών μορφωτικών ή άλλων ωφελημάτων. Άρθρ.12.-1.Οι φοιτηταί δικαιούνται ν΄ απευθύνωνται εις τον κοσμήτορα της οικείας σχολής, προκειμένου περί ζητημάτων υπαγομένων εις την αρμοδιότητα των σχολών, άλλως εις τον Πρύτανιν δια του Γενικού Γραμματέως. 2.Αι αιτήσεις των φοιτητών υποβάλλονται εγγράφως ή προφορικώς. Εν τη τελευταία ταύτη περιπτώσει ο προς ον απευθύνεται δύναται να ζητήση έγγραφον υποβολήν. Αι έγγραφοι αιτήσεις χαρτοσημαίνονται νομίμως. 3.Εις τας διατάξεις της παρ.1 δεν υπάγονται αι περί παροχής πληροφοριών αιτήσεις, αίτινες απευθύνονται προς τον αρμόδιον υπάλληλον. Άρθρ.13.-1.Εν τω οικείω γραφείω του Πανεπιστημίου τηρείται ιδιαιτέρως δι΄ έκαστον φοιτητήν φάκελλος περιλαμβάνων, α)τα δια την εγγραφήν προσαχθέντα αποδεικτικά σπουδής, β)δελτίον χρόνου εγγραφής και των ανανεώσεων, γ)δελτίον καταβληθέντων διδάκτρων και εξετάστρων δια τας περί φοιτήσεως, διαγωγής και επιδόσεως σημειώσεις των οικείων καθηγητών συμφώνως προς τας διατάξεις των άρθρ.40 και 43 του παρόντος Δ/τος ε)πίνακα απονεμηθέντων βοηθημάτων υποτροφίας ή βραβείων, ζ)ομοίως επιβληθεισών πειθαρχικών ποινών, η)ομοίως πτυχιακών εξετάσεων και των αποτελεσμάτων αυτών. 2.Το περιεχόμενον του φακέλλου ανταποκρίνεται προς το περιεχόμενον του βιβλιαρίου σπουδών,ου εν περιπτώσει απωλείας χορηγείται αντίγραφον επί τη βάσει εκείνου. Άρθρ.14.- «Εν τω προϋπολογισμώ εκάστου έτους αναγράφεται ειδική πίστωσις, εξ ης καταβάλλονται μετ΄ απόφασιν του Πρυτανικού Συμβουλίου τα έξοδα νοσηλείας φοιτητών αποδεδειγμένως απόρων και πασχόντων μόνον εξ οξέων νοσημάτων. Νοσηλεία καταβάλλονται κατά την διάρκειαν των  ετών  σπουδών του φοιτητού και επί Σελ.587 Φοιτητές Πανεπιστημίου Θεσ/νίκης 31.Ε.ρ.2 εν επί πλέον εν συνέχεια Πανεπιστημιακόν έτος μετά την λήξιν τούτων». Η παρ.1 αντικατεστάθη ως άνω δια του Β.Δ.12 Ιουλ./14 Αυγ.1958(ΦΕΚ Α΄121) (διορθ. ημαρτ. ΦΕΚ Α΄143/1958). Προς τον αυτόν σκοπόν καταβάλλουν οι φοιτηταί μετά των δικαιωμάτων εγγραφής εις το Ταμείον του Πανεπιστημίου δραχ.50 κατ΄ έτος. Ομοίως δε διατίθενται και άπαντα τα εις τους φοιτητάς του Πανεπιστημίου επιβαλλόμενα πρόστιμα. Περί της οργανώσεως της νοσηλείας των φοιτητών αποφασίζει η Σύγκλητος. Άρθρ.15.-Η ιδιότης του φοιτητού λήγει:α)δια της καθυστερήσεως ανανεώσεως τινος της εγγραφής, β)δια λήψεως αποφοιτηρίου κατά τας διατάξεις του άρθρ.16, γ)δια προσωρινής αποβολής, δ)δια διαρκούς αποβολής και ε)δια της παρελεύσεως ενός Πανεπιστημιακού έτους απο της συμπληρώσεως του ωρισμένου χρόνου φοιτήσεως. Άρθρ.16.-Ο προ της λήξεως του χρόνου της φοιτήσεως αποχωρών του Πανεπιστημίου ως και ο διανύσας τον χρόνον της φοιτήσεως, αλλά μη γενομένος πτυχιούχος δικαιούται να λάβη αποφοιτήριον, εν ω αναγράφεται ο χρόνος της φοιτήσεως αυτού, τα μαθήματα άτινα παρηκολούθησεν, αι εξετάσεις ας υπέστη, με τα των βαθμών ων ηξιώθη εν αυταίς και αι τυχόν επιβληθείσαι πειθαρχικαί ποιναί αποβολής ενός ή πλειόνων αυτών ή διαρκούς. Ο τύπος του αποφοιτηρίου ορίζεται υπό της Σχολής. Ακροαταί Άρθρ.2.-Εκπαιδευτήρια ων το απολυτήριον χορηγεί την εν άρθρ.1 ικανότητα είναι τα εν Ελλάδι δημόσια γυμνάσια και πρακτικά λύκεια. Σελ.586 Άρθρ.17.-1.Ακροατής εγγράφεται ο συμπληρώσας το 17ον έτος της ηλικίας αυτού και έχων έγγραφον άδειαν παρ΄ ενός τουλάχιστον καθηγητού προς παρακολούθησιν των μαθημάτων αυτού. Η άδεια ισχύει δι΄ εν Πανεπιστημιακόν έτος. 2.Ο τυχών της εν παρ.1 αδείας εμφανίζεται αυτοπροσώπως προ του αρμοδίου γραμματέως και εγγράφεται εν τω βιβλίω των ακροατών. Εις έκαστον ακροατήν χορηγείται βιβλιάριον σπουδών και δελτίον αναγνωρίσεως εφ΄ ων ισχύουσιν αι διατάξεις της παρ.2 και της παρ.3 του άρθρ.7. 3.Εάν ο ακροατής επιδεικνύη απρεπή συμπεριφοράν, δύναται ο καθηγητής ν΄ αφαιρέση την χορηγηθείσαν άδειαν, ειδοποιών το οικείον γραφείον ο δε Πρύτανις δύναται να διατάξη την εκ του βιβλίου των ακροατών διαγραφήν του απρεπώς συμπεριφερομένου. Σελ.588 Διδασκαλία και φοίτησις Άρθρ.18.-1.Το διδακτικόν έτος του Πανεπιστημίου άρχεται τη 1η ΄Οκτωβρίου και λήγει τη 15 Ιουνίου εκάστου Πανεπιστημιακού έτους, εν τω μεταξύ χρόνου αποτελούντος τας θερινάς διακοπάς. 2.Η εν τω Πανεπιστημίω διδασκαλία άρχεται την 16ην ΄Οκτωβρίου και λήγει την 20ην Μαΐου τηρουμένων των περί αργίας και διακοπών διατάξεων του παρόντος άρθρου. 3.Το διδακτικόν έτος του Πανεπιστημίου διακόπτεται απο της 23 Δεκεμβρίου συμπεριλαμβανομένης μέχρι της 7 ΄Ιανουαρίου, από της Πέμπτης της Τυροφάγου μέχρι της καθαράς Τρίτης, και απο της Μ.Δευτέρας μέχρι της Κυριακής του Θωμά. 4.Κατά τον χρόνον των διακοπών παύουσι αι συνεδρίαι των Σχολών. 5.Το Πανεπιστήμιον αργεί κατά τας Κυριακάς και κατά τας εξής εορτάς. Των Τριών Ιεραρχών, του Ευαγγελισμού, του Άγ.Δημητρίου και του Αγ.Νικολάου. 6.Ο Πρύτανις δύναται να διακόψη την διδασκαλίαν μέχρι πέντε ημερών, η Σύγκλητος μέχρι δέκα, ο δε Υπουργός κατ΄ αίτησιν της Συγκλήτου και πέραν τούτου. Η διακοπή δύναται να περιορίζηται εις ωρισμένην Σχολήν ή εις την διδασκαλίαν ωρισμένου καθηγητού ή υφηγητού. Άρθρ.19.-1.Το Πανεπιστήμιον τελεί την 25 Μαρτίου επέτειον της Εθνικής Παλλιγγενεσίας εν τη μεγάλη αιθούση των τελετών εορτήν καθ΄ ην ο ορισθείς καθηγητής υπό της Συγκλήτου εκφωνεί τον προσήκοντα λόγον. 2.Επίσης το Πανεπιστήμιον τελεί την 30 Ιανουαρίου εορτήν των Τριών Ιεραρχών μνημόσυνον υπέρ των καθηγητών και ευεργετών αυτού ου τα καθέκαστα ορίζονται υπό της Συγκλήτου. Άρθρ.20.-Περί της εν τω Πανεπιστημίω διδασκαλίας συντάσσεται υφ΄ εκάστης Σχολής μετά των εν αυτή διδασκόντων υποχρεωτικόν μάθημα καθηγητών ετέρας Σχολής μετά το πρώτον δεκαήμερον του Μαΐου εκάστου Πανεπιστημιακού έτους πρόγραμμα των κατά το επόμενον έτος διδαχθησομένων μαθημάτων και δημοσιεύεται εντός του Ιουνίου. 31.Ε.ρ.2 Φοιτητές Πανεπιστημίου Θεσ/νίκης Άρθρ.21.-1.Τα εν τω Πανεπιστημίω διδασκόμενα μαθήματα ήτοι αι παραδόσεις και αι φροντιστηριακαί και εργαστηριακαί ασκήσεις είναι υποχρεωτικαί δια τους φοιτητάς ή προαιρετικαί. 2.Υπαρχουσών πλειόνων ομοειδών εδρών, η Σχολή αποφασίζει περί της εκάστοτε και μεταξύ καθηγητών κατανομής της διδασκαλίας των υποχρεωτικών μαθημάτων, άτινα ως εκ του είδους αυτών περιλαμβάνονται εν τη καθηγητική έδρα. Άρθρ.22.-1. «Οι τακτικοί και έκτακτοι καθηγητές αυτοτελών εδρών υποχρεούνται να διδάσκωσι πέντε τουλάχιστον ώρας καθ΄ εβδομάδα εξ ων μίαν τουλάχιστον φροντιστηριακώς. Ο αριθμός των ωρών τούτων δεν δύναται να μειωθή ειμή μόνον ένεκα γενικωτέρων αναγκών του εβδομαδιαίου ωρολογίου διδασκαλίας τη συγκαταθέσει του καθηγητού και μετά γνώμην της Σχολής και απόφασιν της Συγκλήτου». Η παρ.1 ετροποποιήθη ως άνω δια του Π.Δ.19/27 Μαρτ.1935(ΦΕΚ Α΄106). 2.Οι υφηγηταί υποχρεούνται να διδάσκωσι άπαξ τουλάχιστον της εβδομάδος. 3.Τα υπό των εκτάκτων καθηγητών επικουρικών εδρών και των υφηγητών διδασκόμενα καθ΄ έκαστον Πανεπιστημιακόν έτος μαθήματα ορίζονται μετά γνώμην αυτών υπό της οικείας Σχολής. Άρθρ.23.-1.Η διδασκαλία των μαθημάτων κενής τακτικής έδρας ης η τυχόν υπάρχουσα αντίστοιχος επικουρική είναι ωσαύτως κενή, δύναται να ανατίθηται υπό της οικείας σχολής τω τα συγγενέστερα μαθήματα διδάσκοντι καθηγητή. Το αυτό ισχύει και επί των μαθημάτων κενής εκτάκτου αυτοτελούς έδρας, εάν ταύτα είναι υποχρεωτικά δια τους φοιτητάς. Εις τον αυτόν καθηγητήν δεν δύναται να ανατεθή η διδασκαλία μαθημάτων και δευτέρας κενής έδρας. 2.Η κατά τας διατάξεις της παρ.1 ανάθεσις της διδασκαλίας παύει δια της πληρώσεως της κενής έδρας. Άρθρ.24.-Κωλυομένου πέραν των δύο μηνών τακτικού τινος καθηγητού προς διδασκαλίαν ή εκτάκτου καθηγητού αυτοτελούς έδρας, διδάσκοντος υποχρεωτικά δια τους φοιτητάς μαθήματα, η σχολή δύναται ν΄ αναθέση την διδασκαλίαν των μαθημάτων τω τα συγγενέστερα μαθήματα διδάσκοντι καθηγητή εφαρμοζομένων κατά τα λοιπά των διατάξεων του άρθρ.24. Άρθρ.25.-Πλήν των μαθημάτων της έδρας αυτών δύνανται οι καθηγηταί να διδάσκωσι τη εγκρίσει της Σχολής και προαιρετικά μαθήματα σχετικά προς την έδραν αυτών και δι΄ α δεν υπάρχει ειδική καθηγητική έδρα. Περί των μαθημάτων άτινα ως εκ του είδους αυτών περιλαμβάνονται εν εκάστη καθηγητική έδρα αποφασίζει η οικεία Σχολή. Άρθρ.26.-1.Δύνανται οι καθηγηταί να διδάσκωσιν εγκρίσει της Σχολής και προαιρετικά ειδικά μαθήματα αποσκοπούντα τον εν επιστημονικώ τινι κλάδω συγχρονισμόν των οικείων επιστημόνων ή την ειδικωτέραν εν αυτώ μόρφωσιν αυτών. 2.Τα ειδικά μαθήματα δύνανται να διδάσκωνται αντί ιδιαιτέρων διδάκτρων καταβαλλομένων εις το Ταμείον του Πανεπιστημίου υπέρ του διδάσκοντος οριζομένων δε υπ΄ αυτού και εγκρινομένων υπό της Συγκλήτου, ήτις εν τοιαύτη περιπτώσει καθορίζει μετά πρότασιν του Πρυτανικού Συμβουλίου κατά το μέτρον του μαθήματος βαρυνουσών Πανεπιστήμιον δαπανών το υπέρ αυτού εκ των διδάκτρων εισπραχθησόμενον ποσοστόν, όπερ εν πάση περιπτώσει δεν δύναται να είναι κατώτερον του 1/5 αυτών. Άρθρ.3.-Εκπαιδευτήρια, ων το απολυτήριον χορηγεί την εν άρθρ.1 ικανότητα, είναι πλήν των εν Άρθρ.27.-Προαιρετικά ειδικά μαθήματα δύνανται να διδάσκωσι και υφηγηταί επί διδάκτροις τηρουμένων κατά τα λοιπά των διατάξεων της παρ. 2 του άρθρ. 26. Άρθρ.28.-Πλήν των καθηγητών και υφηγητών του Πανεπιστημίου δύνανται να διδάσκωσιν εν αυτώ ωρισμένην σειράν προαιρετικών μαθημάτων και καθηγηταί άλλου ανεγνωρισμένου ομοταγούς Πανεπιστημίου ή ανωτάτου εκπαιδευτικού ιδρύματος ή μέλη Ακαδημιών, μετά πρότασιν της οικείας Σχολής και έγκρισιν της Συγκλήτου. Η αποζημίωσις των μετακαλουμένων ορίζεται εκάστοτε υπό του Πρυτανικού Συμβουλίου μετά γνώμην της Συγκλήτου. Άρθρ.29.-Εάν ως εκ της φύσεως μαθήματος τινος ενδείκνυται επιτόπιος εκτός της Θεσσαλονίκης διδασκαλία δύναται ο οικείος καθηγητής να διοργανή επιστημονικάς εκδρομάς των φοιτητών, προτάσει της οικείας σχολής και εγκρίσει του Πρυτανικού Συμβουλίου εν ημέραις αργίας ή διακοπών γινομένας δαπάναις του Πανεπιστημίου, αναγραφομένη προς τούτο εν τω προϋπολογισμώ ειδικής πιστώσεως. Άρθρ.30.-Δια τας ως εκ της φύσεως του μαθήματος απαιτουμένας δαπάνας διδασκαλίας εκάστου καθηγητού αναγράφεται εν τω προϋπολογισμώ εκάστου Πανεπιστημιακού έτους ειδική πίστωσις υπό του Πρυτανικού Συμβουλίου τη αιτήσει του καθηγητού εγκρίσει της οικείας Σχολής. Εάν η Σχολή διαφωνή προς την γνώμην του καθηγητού, δύναται ούτος να αναφερθή προς την Σύγκλητον. Άρθρ.31.-Η παρακολούθησις της εν τω Πανεπιστημίω διδασκαλίας επιτρέπεται μόνον εις  τους φοιτητάς  και  ακροατάς κατά τα περί τούτου οριζόμενα, εις πάντα δε άλλον τη αδεία του οικείου καθηγητού. Σελ.589 Φοιτητές Πανεπιστημίου Θεσ/νίκης 31.Ε.ρ.2 Άρθρ.32.-Η εν τω Πανεπιστημίω φοίτησις των φοιτητών της Φιλοσοφικής Σχολής, της Σχολής των Νομικών και Οικονομικών Επιστημών και της Σχολής των Φυσικών και μαθηματικών Επιστημών διαρκεί επί τέσσαρα πανεπιστημιακά έτη. Άρθρ.33.-Ο εξ άλλου Πανεπιστημίου, εκ του Εθνικού Μετσοβίου Πολυτεχνείου ή άλλης ομοταγούς Σχολής προερχόμενος κατατάσσεται υπό της οικείας Σχολής, εις το προσήκον έτος φοιτήσεως, λαμβανομένων υπ΄ όψιν των μαθημάτων, άτινα παρηκολούθησε, και των εξετάσεων ας υπέστη εν τη Σχολή, εξ ης προέρχεται. Άρθρ.34.-Το έτος, φοιτήσεως εις ο κατατάσσεται ο μετεγγραφόμενος εις έτερον τμήμα της αυτής Σχολής, καθορίζεται υπό ταύτης. Άρθρ.35.-1.Δι΄έκαστον έτος της φοιτήσεως αυτών υποχρεούνται οι φοιτηταί να καταβάλωσιν εις το Λογιστήριον του Πανεπιστημίου τα νενομισμένα δίδακτρα. 2)Υπό των φοιτητών εκάστης σχολής και δι΄εκάστον έτος φοιτήσεως καταβάλλονται δίδακτρα δραχ. 1.000 εις δύο εξαμηνιαίας ίσας δόσεις. Τα υπό των φοιτητών της Σχολής Φυσικών και μαθηματικών Επιστημών καταβαλλόμενα τέλη ασκήσεων ορισθήσονται υπό της Συγκλήτου προτάσει της Σχολής. 3)Η Σύγκλητος δύναται ν΄αποφασίση όπως εξαιρεθώσι της καταβολής διδάκτρων ου μόνον πτωχοί και ευδοκιμούντες κατά την κρίσιν της οικείας σχολής εις τας σπουδάς των φοιτηταί μέχρι ποσοστού του όλου αριθμού των φοιτητών εκάστης Σχολής οριζομένου υπό της Συγκλήτου αλλά και φοιτητάς εκ ξένων Επικρατειών Έλληνες το γένος, των οποίων οι γονείς είναι εγκατεστημένοι εις τας Επικρατείας ταύτας. 4)Τα υπό των ακροατών καταβαλλόμενα δι΄ έκαστον μάθημα δίδακτρα ορίζονται εις δραχ.100. άρθρ.2 και τα εν τη αλλοδαπή δημόσια εκπαιδευτήρια, εφ΄ όσον είναι ομοταγή προς τα εν Ελλάδι εκπαιδευτήρια, του άρθρ.2. Περί της ιδιότητος δημοσίου αλλοδαπού εκπαιδευτηρίου ως ομοταγούς αποφασίζει η σύγκλητος μετά γνώμην της Φιλοσοφικής Σχολής, προκειμένου περί εκπαιδευτηρίων αντιστοίχων προς τα εν Ελλάδι δημόσια γυμνάσια, μετά γνώμην δε της Σχολής των Φυσικών και Μαθηματικών Επιστημών, προκειμένου περί εκπαιδευτηρίων αντιστοίχων προς τα εν Ελλάδι πρακτικά λύκεια. Άρθρ.36.-Τα μαθήματα ήτοι αι παραδόσεις και φροντιστηριακαί και εργαστηριακαί ασκήσεις, άτινα κατά την διάρκειαν της φοιτήσεως αυτών εν γένει και ειδικώς καθ΄έκαστον έτος αυτής υποχρεούνται να παρακολουθώσιν οι φοιτηταί εκάστης Σχολής ορίζονται υπό ταύτης και κοινοποιούνται υπό του Πρυτάνεως. Άρθρ.37.-Οι φοιτηταί οι παρακολουθούντες ασκήσεις παρά τινι καθηγητή εγγράφονται εν ειδικώ καταλόγω. Η εν τω καταλόγω εγγραφή φοιτητού μη ανανεώσαντος την εγγραφήν του ισταμένου πανεπιστημιακού έτους απαγορεύεται. Η παρακολούθησις ασκήσεων υπό ακροατών επιτρέπεται κατόπιν αδείας του καθηγητου και καταβολής των νομίμων τελών ασκήσεως. Σελ.590 Άρθρ.38.-Φοιτηταί παρακολουθούντες προαιρετικά μαθήματα οφείλουσιν όπως εντός μηνός απο της ενάρξεως αυτών δηλώσωσι τούτο τω οικείω καθηγητή εάν θέλωσι να τύχωσι της περί τούτου μνείας εν τω βιβλιαρίω των σπουδών. Άρθρ.39.-1)Έκαστος καθηγητής κατά την λήξιν της υποχρεωτικής δια τους φοιτητάς ασκήσεως υποβάλλει εις τον οικείον Κοσμήτορα πίνακα, ενώ δι΄έκαστον προς παρακολούθησιν της ασκήσεως υποχρεούμενον φοιτητήν σημειοί αν παρηκολούθησε ανελλιπώς, ελλιπώς, λίαν ελλιπώς ή αν μηδόλως, περί δε της επιδόσεως εν φροντιστηριακαίς ασκήσεσιν αν αύτη υπήρξεν ευδόκιμος. Αι σημειώσεις αύται μεταγράφονται εις τον κατά τας διατάξεις του άρθρ.13 τηρούμενον φάκελλον εκάστου φοιτητού. 2)Ο έλεγχος της φοιτήσεως ενεργείται εκάστοτε δι΄έκαστον φοιτητήν κατά τα υπό του καθηγητού οριζόμενα. Άρθρ.40.-Έκαστος καθηγητής αναγράφει εν τω βιβλιαρίω των σπουδών του προς παρακολούθησιν ωρισμένης ασκήσεως υποχρεωμένου φοιτητού κατά την λήξιν ταύτης τας εις την φοίτησιν, προκειμένου δε περί φροντιστηριακής ασκήσεως, και τας εις την επίδοσιν διαλαμβανομένας σημειώσεις της παρ. 1 του άρθρ.39. 31.Ε.ρ.2 Φοιτητές Πανεπιστημίου Θεσ/νίκης Άρθρ.41-Φοιτητής παρακολουθήσας προαιρετικόν μάθημα δύναται προσάγων το βιβλιάριον σπουδών αυτού τω οικείω καθηγητή να τύχη της περί τούτου μνείας μετά των περί φοιτήσεως και επιδόσεως σημειώσεων του άρθρ. 40. Εν τη περιπτώσει ταύτη δικαιούται ο φοιτητής προσάγων το βιβλιάριον τη αρμοδία υπηρεσία να αιτήσηται την μεταγραφήν των εν αυτώ σημειωθέντων εις τον κατά τας διατάξεις του άρθρ. 13 τηρούμενον φάκελλον εκάστου φοιτητού. Άρθρ.42.-Καθηγητής δύναται να διατάξη την απομάκρυνσιν εκ της αιθούσης των παραδόσεων φοιτητού απρεπώς συμπεριφερομένου κατά την διάρκειαν του μαθήματος. Εις τον αυτόν Υπουργόν ανατίθεται η δημοσίευσις και εκτέλεσις του παρόντος Δ/τος. Άρθρ.4.-Εκπαιδευτήρια ων το απολυτήριον χορηγεί την εν άρθρ.1 ικανότητα είναι πλήν των εν άρθρ.2 και 3 αναφερομένων και τα Ελληνικά εν τη αλλοδαπή λειτουργούντα εκπαιδευτήρια εφ΄ όσον είναι ανεγνωρισμένα ως ομοταγή προς τα εν Ελλάδι εκπαιδευτήρια του άρθρ.2. Ως προς την αναγνώρισιν και άρσιν αυτής εφαρμόζονται τα εκάστοτε ισχύοντα δια το Αθήνησι Πανεπιστήμιον. Ιδιωτικόν εκπαιδευτήριον δεν δύναται να αναγνωρισθή ως ομοταγές πλήν των υπό του Υπουργείου της Παιδείας δια Δ/τος αναγνωριζομένων, ων το απολυτήριον χορηγεί την εν άρθρ.1 ικανότητα. Άρθρ.5.-Ο εξ άλλου Πανεπιστημίου, εκ του Εθνικού Μετσοβίου Πολυτεχνείου ή εξ άλλης τινός ομοταγούς εν Ελλάδι σχολής αποβληθείς δεν δύναται να εγγραφή φοιτητής ειμή  μετ΄ απόφασιν της Συγκλήτου και μετά την απότισιν της ποινής του. Άρθρ.6.-1.Ο έλεγχος των αποδεικτικών γίνεται υπό επιτροπείας αποτελούμενης εκ τριών τακτικών καθηγητών εκλεγομένων υπό της Συγκλήτου κατ΄ έτος. 2.Οι γινόμενοι δεκτοί προς εγγραφήν καλούμενοι προ του Πρυτάνεως υπόσχονται αυτώ δια χειραψίας επί παρουσία και των κοσμητόρων να τηρήσουν τους Νόμους του Πανεπιστημίου, μεθ΄ ο λαμβάνουν το δελτίον της αναγνωρίσεως αυτών ως φοιτητών. 31.Ε.ρ.2 Φοιτητές Πανεπιστημίου Θεσ/νίκης Άρθρ.7.-1.Εις έκαστον φοιτητήν χορηγείται υπό του Πανεπιστημίου πλήν του εν παρ.3 του άρθρ.6 δελτίου και βιβλιάριον σπουδών ως και αντίτυπον ειδικού οδηγού των φοιτητών της οικείας σχολής. 2.Τα του βιβλίου σπουδών και δελτίου αναγνωρίσεως καθορίζονται υπό της Συγκλήτου. 3.Το Βιβλιάριον σπουδών παραδιδόμενον εκάστοτε εις τους καθηγητάς ή υπαλλήλους του Πανεπιστημίου προς καταχώρησιν των οικείων πράξεων, επιστρέφεται οριστικώς εις τον πτυχιούχον ή τον κατά τας διατάξεις του άρθρ.16 προ της λήξεως του χρόνου της φοιτήσεως αποχωρούντα φοιτητήν.

[Source: greek_legal_code_raptarchis | Tokens: 17398]